Държавен вестник, бр. 11, 2013 г., стр. 121

БРОЙ  11	
Д Ъ Р Ж А В Е Н  В Е С Т Н И К 	
СТР.  121  
ДОКУМЕНТ № 4
ИНФОРМАЦИЯ ЗА ПАЦИЕНТА (РОДИТЕЛЯ/НАСТОЙНИКА/ПОПЕЧИТЕЛЯ)
РЕКОНСТРУКТИВНИ ОПЕРАЦИИ НА ЖЕНСКАТА ГЪРДА ПО МЕДИЦИНСКИ ПОКАЗАНИЯ СЛЕД 
ДОБРОКАЧЕСТВЕНИ И ЗЛОКАЧЕСТВЕНИ ТУМОРИ И ВРОДЕНИ ЗАБОЛЯВАНИЯ
Доброкачествените тумори са често заболяване на млечната жлеза. Те се установяват клинически как-
то при профилактични прегледи, така и при самоизследване на гърдата. При клинични данни за тумор на 
млечната жлеза следва да се направи задължително ренгенологично изследване – мамография. Диагнозата 
доброкачествен тумор може да бъде обективизирана и посредством ехография и тънкоиглена аспирационна 
биопсия. 
Като болестен процес те са благоприятни. Стуктурата на тъканта, която ги изгражда повтаря строежа на 
здравата тъкан, без прояви на злокачествен растеж. Доброкачествените тумори не инфилтрират околните тъ-
кани, тяхната експанзия в съседство се проявява само като притискане и изместване на околните структури, 
те не метастазират и рядко рецидивират.
Лечението на доброкачествените тумори е хирургично, като се състои в отстраняване на тумора, възмож-
но най-щадящо околните тъкани. Достатъчният обем на операция се определя с термина туморектомия 
или лъмпектомия, с които понятия се означава отстраняването на тумора във видимите му граници. При 
някои форми на нодозна мастопатия е по-удачно да се увеличи обема на операция до секторална резекция 
или квадрантектомия, което означава да се отстрани сектор или квадрант от млечната жлеза до гръдната 
фасция, най-вече поради множественост на промените в отстранявания сектор или квадрант на жлезата.
След отстраняване на тумора оперативния препарат незабавно се изпраща за срочно хистологично из-
следване, посредством което окончателно се установява, че наистина се касае за доброкачествен тумор на 
млечната жлеза, с което лечението е завършено.
Ако хистологичното изследване установи, че се касае за друг вид тумор на млечната жлеза, различен от 
доброкачествен, се преминава към по-голям обем операция по отношение на гърдата, в съчетание с отстра-
няване на лимфните възли на подмишничната ямка.
Корекцията на кожния разрез и покриването на оперативния дефект на мястото на отстранения добро-
качествен тумор се извършва пластично, като се използват околни тъкани.
За реконструкция на цялата млечна жлеза след мастектомия се прилагат две групи методи. Първата група 
използва изкуствени имплантанти, докато втората група методи използва собствени тъкани на пациента за 
постигане на пластичния ефект.
В последните години при пациентки, при които ракът на гърдата налага, или самите те предпочитат 
мастектомия с последваща реконструкция, предпочитание се отдава на подкожната мастектомия с едномо-
ментна реконструкция. Операцията се състои в инцизия около ареолата и ексцизия на кожния цикатрикс 
от вероятно предшестваща биопсия. Обикновено през този оперативен разрез се извършва и аксиларната 
лимфна дисекция. Едномоментно се пристъпва към реконструктивния етап на операцията, като се поставя 
силиконова протеза на мястото на отстранената гърда, или се използват собствени тъкани, с които се запълва 
тъканния дефект. И в двата случая със съхранената кожа се покрива новооформената гърда.
Когато след мастектомията остане недостатъчно кожа, с която да се покрие импланта, се прилага дву-
етапен метод на реконструкция. На първия етап се поставя тъканен експандер под големия гръден мускул. 
Експандера предствалява кух силиконов диск с тръбичка, която се поставя по време на операцията през 
кожата. На тази тръбичка има накрайник, през който със спринцовка се въвежда серум, като посредством 
него обема на експандера се увеличава. При постепенното увеличаване на експандера кожата се разтяга 
постепенно, до степен, така че да покрие новомоделирания обем на гърдата. При достигане на желаната 
големина на гърдата, следва поставяне на съответния номер силиконова протеза на мястото на експандера 
под големия гръден мускул.
Ако се използват собствени тъкани, се оформя ламбо от широкия гръбен мускул на страната на рекон-
струираната гърда, или от правия коремен мускул от същата или противоположната страна. Тези ламба 
(т.нар. педикулизирани миокутанни ламба) се оформят със запазване на кръвоснабдяването им, което ги прави 
по-жизнени и позволява да са по-големи по обем.
Наред с метода на ламбата «на краче», се използват и свободни кожно-мускулни ламба, при които не се 
запазва кръвоснабдяването от мястото на вземане, което има предимството това ламбо да се взема при не-
обходимост от по-далечно място.
При отложените реконструкции пластичното възстановяване на гърдата се извършва двуетапно или трие-
тапно, в зависимост от естеството на дефекта, състоянието на тъканите предвиждани за пластика, прилагана 
ли е лъчетерапия след модифицирана или радикална мастектомия.
Тези типове пластично-реконструктивни операции се прилагат не само при възстановяване след операции 
на гърдата, но и при вродени малформации – липса на зърно, липса на гърда, тежка асиметрия на двете 
млечни жези с или без липсата на големия гръден мускул, с или без деформация на гтръдната стена.
Деформации на ареоло-мамиралния комплекс, или на млечните жлези след травми, изгаряния или пред-
шестващи оперативни интервенции на гръдната стена, извършвани в детска възраст, също се коригират с 
прилагането на тези методи.
Реконструкцията на гърдата не е противопоказание за лъчетерапия и химиотерапия, в случаите когато те 
се налагат.
При всички реконструктивни интервенции се следват общохирургическите принципи за грижи в следопе-
ративния период, с включване на антибиотици, аналгетици, антикоагуланти, там където има показания.